Държавен вестник, бр. 83, 2017 г., стр. 37

БРОЙ  83	
Д Ъ Р Ж А В Е Н  В Е С Т Н И К 	
СТР.  37  
Афакия и други заболявания на лещата
Тук се включват случаите с ектопия, луксация 
или сублуксация на лещата и афакия на едното 
или двете очи. Обикновено те се придружават 
със силно намаление на зрението, поради което 
кандидатите с двуочно увреждане се преценяват 
като негодни за работа в МВР.
След проведено оперативно лечение те се 
преценяват индивидуално съобразно установе­
ната зрителна острота и естеството на работа.
КЛАС VIII. БОЛЕСТИ НА УХОТО И МА­
СТОИДНИЯ ИЗРАСТЪК (Н60-95)
Гнойно и неуточнено възпаление на средното 
ухо, мастоидит, други заболявания на средното ухо
Тук се включват: гнойно и неуточнено въз­
паление на средното ухо, мастоидит и сродни 
състояния, други заболявания на тъпанчетата на 
средното ухо и на процесус мастоидеус.
Към буква „а“ се включват: състояние след 
оперативно вмешателство – неепителизирана 
радикална трепанация или реконструктивно 
възстановителна операция при непълна епидер­
мизация на оперативната кухина, съпроводена с 
гранулации, супурация или холестеатомоподобни 
маси, хроничен гноен отит на едното ухо и на­
правена радикална трепанация на другото ухо.
Към буква „б“ се отнасят: хроничен гноен 
отит на двете уши, хроничен гноен отит на 
едното ухо, но усложнен с гранулации, полипи 
или холестеатом.
Към буква „в“ се отнасят: хроничен гноен 
отит на едното ухо без усложнения, двустранна 
суха перфорация на тъпанчевата ципа.
При служителите със заболявания, отразени в 
буква „а“, годността за работа в МВР се определя 
след проведено консервативно или оперативно 
лечение, като се има предвид, че независимо от 
направената операция гнойният процес в ухото 
невинаги може да се смята за саниран.
За експертното решение по годността слухо­
вата загуба е водещ критерий, като нормален 
слух е шепотна реч – 6 м за всяко ухо.
При служители и кандидат-служители с 
мезотимпанит годността се определя след слухо­
подобряваща операция и съобразно определения 
чрез аудиограма слух.
При трайни, остатъчни последици след пре­
боледуване от отит, като суха перфорация на 
едното ухо, обширни ръбцови изменения и сраст­
вания, трайна епидермизация на оперативната 
кухина след направена радикална (едностранна 
или двустранна) или реконструктивно-възстано­
вителна операция, годността се определя също 
индивидуално.
За да се адаптират към нормална трудова 
дейност, служителите се освобождават от рабо­
та в шумна обстановка, звукови травми, студ и 
влага за срок 6 месеца.
Мениеров синдром и други вестибуларни 
смущения
Тук спадат възпалителните заболявания на 
вътрешното ухо – различните форми на огра­
ничен и дифузен лабиринтит и невъзпалителни 
заболявания на лабиринта: морбус Мениер, 
периферен рецепторен отоневрологичен (кохлео­
вестибуларен) синдром, хронично ремитираща 
вестибулопатия, кинетози (конгенитално обу­
словена вестибулопатия, морска, транспортна 
и авиационна болест), вестибуларен неврит на 
Холпайк – Дикс, стрептомицинова вестибулопа­
тия, синдром на вертебробазиларните артерии 
(Барре – Лиеу, Берчи – Роше, Теракол, Лери), 
отоневрологичен синдром при интоксикация с 
лекарствени, химически средства и други вред­
ности или нокси.
Годността на служителите с вестибуларни 
нарушения се определя от честотата на ве­
стибуларните кризи и продължителността на 
междупристъпните периоди. При рязко изра­
зени разстройства на вестибуларните функции, 
доказани в специализирано лечебно заведение, 
както и при чести рецидиви с продължително 
и безуспешно лечение служителите по графа 4 
са негодни.
Ако стадият на субкомпенсация продължи 
повече от шест месеца, лицата стават с трайно 
ограничена работоспособност, което налага по 
графа 5 да се прави индивидуална преценка на 
годността им. Служителите с непълно отпаднала 
вестибуларна функция, двустранно и настъпила 
централна компенсация не трябва да работят 
на тъмно, нощни смени (поради изключване 
на зрителния анализатор, който има по-голямо 
значение за централната компенсация), в шумна 
обстановка, при повишен риск от звукови травми, 
нервно-психическо натоварване.
При екстирпация на невринома на слуховия 
нерв с последващи усложнения, като тежко на­
рушена походка, световъртеж и изразена невро­
логична симптоматика, служителите се решават 
като негодни за работа в МВР и се представят 
за определяне на процент трайно намалена ра­
ботоспособност.
Отосклероза и други болести на ухото
Тук се отнасят: отосклероза, тимпаноскле­
роза, неврит на слуховия нерв, адхезивен отит 
и лабиринтопатия и др.
Общото при тях е трайното намаление на 
слуха независимо от етиологичния момент, 
довел до това.
Изследването на слуха се прави на двете 
уши чрез шепотна и разговорна реч, камерто­
ни, аудиограма и при нужда импедансометрия 
и евокирани потенциали, които задължително 
се регистрират. При понижение на слуха от 
звукопроводен характер изследването да се пов­
тори след неколкократно продухване на ушите. 
Експертното решение се взема въз основа на 
резултата от изследванията.
При лицата с намаление на слуха от 30 – 45 dB
на по-добре чуващото ухо при работещи на шум 
се налага извеждане от шумовата среда, като 
срокът е индивидуален в зависимост от резулта­
тите от лечението – от 6 месеца до една година. 
Служителите с намаление на слуха повече от 
45 – 60 dB са със затруднен социален контакт и 
ако професията им налага такъв или работят на 
шум и вибрации, се преценяват като негодни по 
графа 4, а по графа 5 се извеждат от средата на 
подходяща работа с право на преосвидетелстване 
след протезиране.